**ZAPISNIK**

**sa 21. sjednice Školskog odbora OŠ Čista Velika**

21. sjednica Školskog odbora OŠ Čista Velika (u daljnjem tekstu: Školski odbor) održana je 09. travnja 2015. godine u prostorijama OŠ Čista Velika, u Čistoj Velikoj s početkom u 09:00 sati.

Sjednici su nazočni: Andrijana Šunjara, predsjednica Školskog odbora; Šime Šunjerga, Magdalena Biluš, Neven Storić, Ante Škarić i Daniel Storić, članovi; Marijan Belamarić, ravnatelj; Silvio Šoda, tajnik škole.

Nije nazočan: Ante Tabula

Za zapisničara je postavljen Silvio Šoda.

Predsjednica Školskog odbora je otvorila sjednicu, pozdravila nazočne članove i konstatirala da je broj članova dovoljan za pravovaljano održavanje sjednice i glasanje po pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 20. sjednice
2. Rješavanje natječaja za učitelja fizike na neodređeno nepuno radno vrijeme (08 sati tjedno)
3. Rješavanje natječaja za učitelja geografije na određeno puno radno vrijeme (40 sati tjedno) – stručno osposobljavanje za rad bez zasnivanja radnog odnosa
4. Izvješće ravnatelja o završenim natječajima za izbor najpovoljnijeg ponuđivača za provedbe jednodnevnih izleta viših i nižih razreda OŠ Čista Velika
5. Razno

***Ad.1****.* Na zapisnik sa 20. sjednice nitko od nazočnih članova nije imao primjedbe te je isti jednoglasno usvojen.

***Ad.2.*** Na natječaj za radno mjesto učitelja fizike, prijavila su se 2. kandidata, i to:

* MARIO BENAT – diplomirani inženjer prometa, iz Šibenika
* BARISLAV POPARIĆ GRGAS – diplomirani inženjer elektrotehnike, iz Šibenika

Ni jedan ni drugi kandidat prijavljen na natječaj ne zadovoljava uvjete, a ravnatelj predlaže Barislava Poparić Grgasa. Školski odbor jednoglasno prihvaća prijedlog ravnatelja uz uvjet ponavljanja natječaja u roku od 5 mjeseci, sukladno Zakonu o odgoju i obrazovanju u osnovnoj i srednjoj školi.

***Ad.3.*** Na natječaj za učitelja geografije na puno radno vrijeme (40 sati tjedno) – stručno osposobljavanje za rad bez zasnivanja radnog odnosa prijavio se samo 1 kandidat:

1. IVAN KNEŽEVIĆ – magistar geografije – iz Šibenika.

S obzirom da kandidat zadovoljava uvjete natječaja, Školski odbor je jednoglasno usvojio prijedlog ravnatelja.

***Ad.4.*** Ravnatelj je sukladno članku 14. stavak 6. Pravilnika o izvođenju izleta, ekskurzija i drugih odgojno-obrazovnih aktivnosti izvan škole (NN 67/14) obavijestio članove Školskog odbora o završenim javnim pozivima za organizaciju jednodnevnih izleta viših i nižih razreda. Na natječaju su jednoglasnom odlukom Povjerenstva odabrane ponude turističke agencije „Eško d.o.o.“ za provedbu izleta učenika nižih razreda na Plitvička jezera i za provedbu izleta učenika viših razreda u Novi Vinodolski.

***Ad.5.*** Pod točkom Razno nije bilo rasprave.

Sjednica je završila u 09:40.

**Zapisničar: Predsjednica ŠO:**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

Silvio Šoda Andrijana Šunjara

**KLASA:** 003-06/15-01/05

**URBROJ:** 2182/1-12/1-6-15-2

U Čistoj Velikoj, 09. 04. 2015.